4.1.2023
DA
Den Europæiske Unions Tidende
L 2/17
(7)
Autoriteten konkluderede i sin videnskabelige udtalelse, at ærte- og risprotein fermenteret med Lentinula edodesmycelier er sikkert under de foreslåede anvendelsesbetingelser.
Den videnskabelige udtalelse danner derfor tilstrækkeligt grundlag for at fastslå, at det fermenterede ærte- og risprotein anvendes i bagværk, brød, boller, croutoner, pizza, morgenmadscerealier, kornbaserede snackstænger, drikkevarer på basis af frugt og grøntsager, blandingsklare drikkepulvere, kakao- og chokoladevarer, mejeriproduktanaloger og ikke-mejeriproduktbaserede måltidserstatninger til vægtkontrol, fermenterede mælkebaserede produkter, pastabaserede produkter, kødtilberedninger og kødprodukter, supper (spiseklare) og suppekoncentrater eller -pulver, salater, kødanaloger, mælkebaserede drikkevarer og enkeltmålserstatninger til vægtkontrol beregnet til den almindelige befolkning, opfylder betingelserne for markedsføring, jf. artikel 12, stk.
1, i forordning (EU) 2015/2283.
(8)
I sin videnskabelige udtalelse bemærkede autoriteten, at dens konklusion om den nye fødevares sikkerhed var baseret på de videnskabelige undersøgelser og data om den detaljerede beskrivelse af fremstillingsprocessen og analyser af sammensætningen af den nye fødevare, der blev fremlagt af ansøgeren, uden hvilke den ikke kunne have vurderet den nye fødevare og nå frem til sin konklusion.
(9)
Kommissionen bad ansøgeren om yderligere at præcisere begrundelsen for påberåbelse af ejendomsrettigheder til disse videnskabelige undersøgelser og data og at redegøre nærmere for deres påberåbelse af eneret til at henvise til disse, jf. artikel 26, stk.
2, litra b), i forordning (EU) 2015/2283.
(10)
Ansøgeren erklærede, at vedkommende havde ejendomsrettigheder og eneret til at henvise til de videnskabelige undersøgelser og data om den detaljerede beskrivelse af fremstillingsprocessen og analyserne af sammensætningen af den nye fødevare på det tidspunkt, hvor ansøgningen blev indgivet, og at tredjeparter ikke lovligt kan få adgang til, anvende eller henvise til disse data.
(11)
Kommissionen vurderede alle de af ansøgeren fremlagte oplysninger og vurderede, at de på behørig vis har godtgjort, at kravene i artikel 26, stk.
2, i forordning (EU) 2015/2283 er opfyldt.
De videnskabelige undersøgelser og data om den detaljerede beskrivelse af fremstillingsprocessen og analyserne af den nye fødevares sammensætning bør derfor beskyttes i overensstemmelse med artikel 27, stk.
1, i forordning (EU) 2015/2283.
Det bør derfor kun tillades ansøgeren at markedsføre ærte- og risprotein fermenteret med Lentinula edodes-mycelier i Unionen i en periode på fem år fra denne forordnings ikrafttræden.
(12)
Begrænsningen af godkendelsen af den nye fødevare og ansøgerens krav om eneret til at kunne henvise til de videnskabelige undersøgelser og data, der er indeholdt i ansøgerens dossier, er imidlertid ikke til hinder for, at efterfølgende ansøgere kan ansøge om tilladelse til at markedsføre den samme nye fødevare, forudsat at deres ansøgning er baseret på lovligt indhentede oplysninger til støtte for en sådan godkendelse.
(13)
Optagelsen af ærte- og risprotein fermenteret med Lentinula edodes-mycelier som en ny fødevare på EU-listen over nye fødevarer bør indeholde de oplysninger, der er omhandlet i artikel 9, stk.
3, i forordning (EU) 2015/2283.
(14)
Ærte- og risprotein fermenteret med Lentinula edodes-mycelier bør opføres på EU-listen over nye fødevarer i gennemførelsesforordning (EU) 2017/2470.
Bilaget til gennemførelsesforordning (EU) 2017/2470 bør derfor ændres.
(15)
Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
VEDTAGET DENNE FORORDNING:
Artikel 1 1.
Det tillades at markedsføre ærte- og risprotein fermenteret med Lentinula edodes-mycelier (shiitake-svamp) i Unionen.
Ærte- og risprotein fermenteret med Lentinula edodes-mycelier opføres på EU-listen over nye fødevarer i gennemførelses­ forordning (EU) 2017/2470.